DA Den Europæiske Unions Tidende C 211/73

Regionsudvalgets udtalelse »EF-fiskerikontrolordning«

(2009/C 211/11)

REGIONSUDVALGET

— tilslutter sig varmt eftersynet af kontrolordningen for den fælles fiskeripolitik og opfordrer Rådet og Kommissionen til at tage hensyn til den forskelligartede karakter af og de særlige forhold, der kendetegner flåder og fiskeregioner;

— mener, at det kun vil være muligt at fremme en »overholdelseskultur«, hvis kontrolforanstaltningerne implementeres på grundlag af dialog og enighed og ikke ved, at de pålægges ovenfra. Udvalget bifalder de nye foranstaltninger efter forordningen, hvorefter medlemsstaterne kan tvinges til at efterkomme målene i den fælles fiskeripolitik, imidlertid bør det overvejes, om sådanne foranstaltninger står i et rimeligt forhold til den mangelfulde gennemførelse. Regionsudvalget er imod afvisning af kvoteoverførsler og -udvekslinger.

— opfordrer kraftigt Rådet til at præcisere anvendelsesområdet for de nye bestemmelser om rekreativt fiskeri med hensyn til licenser og tilladelser. Hvis denne form for fiskeri ikke reguleres, kan det være en trussel mod fiskebestande, der er omfattet af genopretningsplaner. Imidlertid må bestemmelserne efter forordningen være forholdsmæssige og ikke være for vidtgående.

— da udvalget især er bekymret for bæredygtigheden og rentabiliteten af det kystnære fiskeri, anmoder det om en præcisering af de nye bestemmelser, hvorefter både med en længde på 10-15 meter er forpligtet til at installere fartøjsovervågningssystemer, føre en elektronisk logbog og udfylde elektroniske landingsopgørelser. Det er imod installation af AIS i alle fiskerfartøjer med en længde overalt på over 15 meter og opfordrer til, at fartøjer med en længde på under 10 meter, som udelukkende anvender faststående redskaber, undtages fra kravet om certificering af maskineffektivitet.

Ordfører : Simon Day (UK/PPE), Medlem af Devon County Council

Basisdokumenter

Meddelelse fra Kommissionen til Europa-Parlamentet og Rådet om et forslag til Rådets forordning om oprettelse af en EF-kontrolordning med henblik på at sikre overholdelse af reglerne i den fælles fiskeripolitik — KOM(2008) 718 endelig

Forslag til Rådets forordning om oprettelse af en EF-kontrolordning med henblik på at sikre overholdelse af reglerne i den fælles fiskeripolitik — KOM(2008) 721 endelig — 2008/0216 (CNS)

I. POLITISKE ANBEFALINGER

REGIONSUDVALGET

1. tilslutter sig varmt eftersynet af kontrolordningen for den fælles fiskeripolitik, idet den nuværende ordning er ineffektiv, dyr, kompleks og ikke leverer de ønskede resultater;

2. tilslutter sig kommissionsforslagets målsætninger om forenkling, harmonisering, bedre og billigere kontroller og skabelse af en kultur for overholdelse af reglerne;

3. finder, at der er behov for en gennemgribende reform, og mener, at mulighed 3, dvs. en ny forordning, er den mest realistiske;

A. Den regionale og lokale dimension

Regionsudvalget

4. opfordrer Rådet og Kommissionen til at tage hensyn til den forskelligartede karakter af og de særlige forhold, der kendetegner flåder og fiskeregioner, som anført i betragtning 18 i forslaget;

5. henstiller kraftigt til, at der tages særligt hensyn til behovene i de perifere kystregioner, som især er afhængige af fiskeri. Det er altafgørende med fleksibilitet og mulighed for at iværksætte specifikke tiltag tilpasset særlige forhold og den pågældende region (1);

6. understreger, at den decentralisering af den fælles fiskeripolitik, som er udmøntet i oprettelsen af de regionale rådgivende råd og omlægningen af Kommissionens Generaldirektorat for Maritime Anliggender og Fiskeri, tydeliggør det stadig større behov for, at de nye politiske rammer for kontrol anvendes på en måde, der er afpasset efter det regionale hav. Dette kræver, at Kommissionen i større udstrækning er i stand til at håndtere den forskellighed, der implicit ligger i den regionale model;

7. fremhæver de ændringer, som den nye fiskerikontrolordning vil indebære for de lokale og regionale myndigheder, der er ansvarlige for fiskerikontrollen. Den nye ordning kan kun gennemføres effektivt i praksis, hvis medlemsstaterne rent faktisk overdrager de ændrede beføjelser til alle de involverede myndighedsniveauer. Forudsætninger herfor er tilstrækkelige økonomiske og menneskelige ressourcer til at sikre solide organisationsstrukturer, som er udstyret med dels de midler, der er nødvendige for kontrol og for at tilvejebringe en kultur, hvor det er almindeligt, at reglerne overholdes, dels redskaber til samordnet anvendelse af disse midler.

B. En ny fælles strategi for kontrol og inspektion

Generelle bestemmelser

Regionsudvalget

8. bakker op om, at de respektive ansvarsområder for medlemsstaterne, regionerne, Kommissionen og EF-Fiskerikontrolagenturet klarlægges, således at man undgår overlapning af funktioner. Kommissionen vil fortsat fastlægge bestemmelser om de overvågningsforanstaltninger, der er nødvendige for at sikre ensartet overholdelse af fiskeribestemmelserne i alle regioner;

9. hilser de nye bestemmelser om at styrke strategisk programmering, taktisk målretning og prøveudtagningsstrategier, og herunder foretage systematisk risikoanalyse, i forbindelse med fiskerikontrol velkommen. For at forhindre en ikke-koordineret anvendelse af dette nye redskab bakker Regionsudvalget kraftigt op om, at myndigheder med ansvar for overvågning bistås gennem udvikling af ensartede risikostyringsmetoder på alle niveauer via for eksempel EF-Fiskerikontrolagenturet som påtænkt i artikel 112;

10. glæder sig især over den nye forpligtelse for medlemsstaterne til at oprette en central myndighed i hver medlemsstat (artikel 5, stk. 5), der skal være ansvarlig for den effektive koordinering af alle kontrolinstrumenter på alle niveauer.

Nedbringelse af den administrative byrde og omkostningerne

Regionsudvalget

11. regner med, at driftsomkostningerne vil blive nedbragt betydeligt med 30 %, hvilket vil øge omkostningseffektiviteten af kontrolordningerne i medlemsstaterne og regionerne, forudsat at der gøres fuldt brug af moderne teknologier og integrerede kontrolsystemer. Hvis omkostningerne ikke nedbringes, mener udvalget imidlertid, at alle yderligere økonomiske byrder, som pålægges medlemsstaterne eller regionerne, bør finansieres gennem EU's budget, navnlig taget i betragtning det uforholdsmæssigt større ansvar for at håndhæve den fælles fiskeripolitik, der påhviler nogle medlemsstater og regioner, i forhold til deres kvoter;

12. opfordrer Rådet til at lægge vægt på opnåelse af omkostningseffektivitet gennem oprettelse af offentlige strukturer i kystområderne, som på bedre vis integrerer fiskeriforvaltning med forvaltningen af andre havrelaterede aktiviteter, og ved at kystmedlemsstaterne og tilstødende regioner opretter fælles fiskerikontrol;

13. har for nylig anbefalet, at fiskerikontrollen tillægges opgaver som miljøovervågning, grænsekontrol, søredningstjenester og civilbeskyttelse (2), og hilser den nye bestemmelse om etablering af et integreret havovervågningsnet velkommen (artikel 4, artikel 112 (artikel 17g om EF-Fiskerikontrolagenturets beføjelser)).

Øget brug af moderne teknologier

Regionsudvalget

14. hilser det forsigtigt velkommen, at der i forslaget lægges vægt på at øge brugen af moderne teknologier og effektive datavalideringssystemer, herunder fartøjsovervågning og andre egnede og omkostningseffektive systemer (artikel 9-11), hvilket delvis afspejler en af Regionsudvalgets tidligere anbefalinger (3). Selv om elektronisk overvågning er vigtig for opnåelse af et omkostningseffektivt fiskeri, bør håndhævelses- og styringssystemerne ikke overlappe. Installationerne bør stå i et rimeligt forhold til fartøjernes størrelse, rejsetid og position. Regionsudvalget er særlig bekymret for, at AIS-systemet, der er beregnet til navigationssikkerhed, ikke er egnet til fiskerikontrol;

15. teknologierne udvikler sig hele tiden, og Regionsudvalget insisterer på, at forordningen fremtidssikres med effektive reguleringsmekanismer, der muliggør tilpasning til tekniske ændringer. Udvalget opfordrer til, at lokale og regionale myndigheder og producentorganisationer inddrages i pilotprojekter vedrørende sporbarhedsværktøjer såsom genetisk analyse (artikel 13, stk. 1).

Overvågning af fiskeriet og afsætning

Regionsudvalget

16. understreger, at kontrollen på havet skal opretholdes, da den i øjeblikket er den eneste metode til passende kontrol af fiskeredskaber og tekniske bevarelsesforanstaltninger, maskestørrelse osv., som ofte er reguleret af bestemmelser om fiskeriets indvirkning på miljøet;

17. taler for en tostrenget strategi, hvor der tilstræbes en balance mellem kontrol på havet og på land. Den bør omfatte a) forbedringer af de relevante og effektive kontroller på havet og b) forbedret kontrol og inspektion på land koncentreret om de væsentligste havne, herunder også forbedret kontrol med importeret fisk. Tilvejebringelsen af mere pålidelige fangstdata er afgørende for en bedre vurdering af fiskebestandene;

18. eftersom flådestyring stadig er et meget vigtigt element i den fælles fiskeripolitik, glæder Regionsudvalget sig over det nye instrument til overvågning, certificering og krydskontrol af maskineffekt, som dog ikke bør finde anvendelse på både med en længde på under 10 meter, der udelukkende anvender faststående redskaber (artikel 30-32);

19. da udvalget især er bekymret for bæredygtigheden og rentabiliteten af det kystnære fiskeri, anmoder det om en præcisering af de nye bestemmelser, hvorefter både med en længde på 10-15 meter er forpligtet til at installere fartøjsovervågningssystemer (artikel 9), føre en elektronisk logbog (artikel 14) og udfylde elektroniske landingsopgørelser (artikel 21), dog er der givet mulighed for, at medlemsstaterne kan fastlægge undtagelser. For at gøre det lettere for disse mindre fartøjer at overholde de nye bestemmelser insisterer Regionsudvalget på, at der enten skal være større mulighed for at tillade undtagelser, eller at støtten fra EU eller nationale midler hertil øges;

20. opfordrer til projekter på lokalt/regionalt niveau om frivillig, støttet indførelse af de ovennævnte eller tilsvarende overvågningssystemer i både med en længde på under 10/15 meter, bl.a. af hensyn til forvaltningen af de beskyttede havområder og beskyttede områder;

21. er enigt i, at medlemsstaterne og regionerne for at sikre et passende kontrolniveau bør overvåge små fartøjer på under 10 meter via en prøvetagningsplan. Regionsudvalget ønsker imidlertid en præcisering af, at prøvetagningsplanerne »så vidt muligt [skal] være … standardiseret inden for regionerne« (artikel 16, stk. 2, og artikel 22, stk. 2);

22. glæder sig over de nye fælles standarder for overvågning af afsætningen, der skal sikre, at landingerne er fuldt sporbare. Dette sker for at nedbringe mængden af ulovlige landinger af fisk og af hensyn til forbrugerne, som får adgang til relevante produktoplysninger på alle afsætningstrin (artikel 51).

Specifik overvågning af flerårige planer og tekniske foranstaltninger

Regionsudvalget

23. beder om, at lokale og regionale kontrolmyndigheder og interessenter inddrages ved fastlæggelsen af »udpegede havne« (artikel 34) og i forbindelse med opstillingen af de nationale og regionale kontrolhandlingsprogrammer, der gælder for hver flerårig plan (artikel 36);

24. opfordrer endnu en gang til bedre kontrol med de tekniske foranstaltninger, der har til formål at nedbringe eller endda eliminere udsmid under hensyntagen til de lokale forhold og ved at opstille incitamenter (4). Der synes imidlertid ikke at være nogen fordele ved at vente med at genudsætte den del af fangsten, der er udsmid, og det bør kun være skøn over mængder, der registreres;

25. hilser det foreslåede nye, avancerede fartøjsovervågningssystem for beskyttede havområder (artikel 39) velkommen. Det vil give de offentlige myndigheder bedre værktøjer til at opfylde deres forvaltningsforpligtelser for disse områder. De beskyttede havområder skal imidlertid være klart afgrænsede, og der skal oplyses grundigt om deres formål for at sikre, at det kun er fartøjer, der ikke har tilladelse til at fiske i disse områder, der overvåges.

Overvågning af rekreativt fiskeri

Regionsudvalget

26. opfordrer kraftigt Rådet til at præcisere anvendelsesområdet for den nye artikel 47 om rekreativt fiskeri. Hvis denne form for fiskeri ikke reguleres, kan det være en trussel mod fiskebestande, der er omfattet af genopretningsplaner, som følge af f.eks. professionel fisketurisme, eller i perioder, hvor der er lukket for kommercielt fiskeri.

C. En kultur, hvor man overholder reglerne

Regionsudvalget

27. opfordrer til, at der i betragtning 5 lægges endnu større vægt på, at der blandt alle de berørte parter udvikles en kultur, hvor det er en selvfølge, at fiskerireglerne overholdes. Dette bør anses som hjørnestenen i enhver effektiv reform af kontrolordningen;

28. mener, at det kun vil være muligt at fremme en »overholdelseskultur«, hvis kontrolforanstaltningerne implementeres på grundlag af dialog og enighed og ikke ved, at de pålægges ovenfra. Der er behov for at udvikle et fornuftigt samarbejde mellem fiskere, kontrolmyndigheder, forskningsinstitutioner, ngo'er og fiskerierhvervet med hjælp fra de regionale rådgivende råd og lokale grupper oprettet under akse 4 i Den Europæiske Fiskerifond. Regionsudvalget har understreget, at fiskere skal tildeles ansvar for at overvåge fiskeri og fiskerirettigheder (5);

29. henstiller indtrængende til Kommissionen, at den gør sit yderste for at sikre, at reglerne overholdes af alle internationale partnere og i andre farvande, hvor EU-fartøjer driver fiskeri;

30. mener, at en forenkling af fiskerikontrolreglerne er et af de vigtigste mål (6), og glæder sig over det meget store skridt, Kommissionen har taget i den retning. Herved nedbringes den administrative byrde for offentlige myndigheder og den private sektor, hvilket gør det lettere at føre kontrol med reglerne. Derudover øger det tilliden fra de berørte parters side, hvilket igen er fremmende for en kultur, hvor reglerne overholdes.

Indførelse af harmoniserede afskrækkende sanktioner

Regionsudvalget

31. glæder sig over indførelsen af harmoniserede og afskrækkende administrative sanktioner for alvorlige overtrædelser (artikel 82), i hvilken forbindelse der indføres et strafpointsystem (artikel 84), der kan føre til, at en fiskeritilladelse suspenderes eller inddrages, og over oprettelsen af nationale registre over overtrædelser (artikel 85);

32. mener, at alle disse foranstaltninger afspejler tidligere opfordringer fra Regionsudvalget om at harmonisere de afskrækkende og strafferetlige foranstaltninger (7), ligesom de kan være med til at rette op på den nuværende ordnings karakter af at være arbitrær, sætte en stopper for »forbrydelse betaler sig«-politikken og mindske antallet af overtrædere, der flytter til medlemsstater, hvor sanktionerne er mildere;

33. opfordrer medlemsstaterne og regionerne til at harmonisere deres sanktioner for overtrædelser, der har fundet sted inden for grænseoverskridende fiskeriområder, f.eks. grænseoverskridende beskyttede havområder;

34. forstår opfordringer til at anvende støtte som en yderligere sanktion i tillæg til bøder, således at fartøjer, der har begået gentagne og alvorlige overtrædelser, skal være udelukket fra at modtage offentlige tilskud eller støtte. Imidlertid vil udviklingen af en overholdelseskultur i høj grad blive fremhjulpet med positive incitamenter som ekstra »dage på havet« eller andre belønninger til gengæld for deltagelse i ordninger vedrørende for eksempel brug af mere selektivt udstyr, støtte til realtidslukninger, deltagelse i programmer med henblik på at undgå fangst af særlige fiskebestande osv.

Samarbejde mellem medlemsstaterne og med Kommissionen og EF-Fiskerikontrolagenturet

Regionsudvalget

35. glæder sig over de skærpede bestemmelser om forbedret samarbejde mellem fiskerikontrolmyndighederne i medlemsstaterne/regionerne og med Kommissionen, herunder en moderne strategi for informationsudveksling. EF-fiskerikontrolagenturet bør spille en nøglerolle i forbindelse med fremme af denne strategi;

36. noterer sig fremskridtene med udarbejdelsen af fælles planer for ressourceanvendelse på havet. Imidlertid synes der ikke at være sket tilsvarende fremskridt, når det gælder inspektioner på land. Derudover skal der etableres et samarbejde med de kompetente tjenester i tredjelande, og samtidig skal det sikres, at de har de nødvendige midler og kompetencer;

37. mener, at etableringen af de nye sikre websteder for informationsudveksling (artikel 106-108) og den systematiske krydskontrol af al tilgængelig information (artikel 102) vil øge Kommissionens muligheder for at evaluere, hvor effektivt den fælles fiskeripolitik i praksis håndhæves af medlemsstaterne;

38. har tidligere støttet oprettelsen af en »EU-fiskerikontrolmyndighed« (8), og bifalder derfor, at artikel 112 i forslaget til forordning indeholder en bestemmelse om en udvidelse af EF-fiskerikontrolagenturets mandat. Regionsudvalget insisterer dog på, at den bistand, som EF-fiskerikontrolagenturet efter planen skal yde til de nationale, regionale og lokale fiskerikontrolmyndigheder, bør omfatte standardisering af kontrol- og inspektionsprocedurer på havet og på land, efterprøvning af nationale uddannelsesstandarder, gennemførelse af workshopper og seminarer og en helpdesktjeneste, hvor medlemsstaterne, de regionale rådgivende råd og de faglige organisationer kan få svar på spørgsmål om rækkevidden og betydningen af forordningen.

D. Effektiv anvendelse af reglerne i den fælles fiskeripolitik

Nye standarder for overvågning og inspektioner

Regionsudvalget

39. anerkender behovet for at øge sanktionsniveauet og antallet af overtrædelser, som kontrolsystemet afslører via inspektioner og overvågningsorganer. I den forbindelse hilser Regionsudvalget de nye bestemmelser om standardisering af overvågnings- og observationsordninger og gyldigheden af overvågnings- og observationsrapporter (artikel 61-64) velkommen;

40. støtter, at medlemsstaterne nu får mulighed for at inspicere egne fartøjer og fartøjer fra andre medlemsstater i kystfarvande inden for tolvmilegrænsen og foretage inspektioner på en anden medlemsstats territorium (artikel 71-73). Regionsudvalget opfordrer de lokale og regionale kontrolmyndigheder, der opererer i grænseområder, til at skabe synergier ved at tilstræbe et tæt samarbejde om inspektionsaktiviteterne med hurtig behandling af de procedurer for anmodning om tilladelse, der er fastlagt i artikel 72.

Øgede beføjelser for Kommissionen med hensyn til evaluering, forvaltning og kontrol

Regionsudvalget

41. bakker op om, at Kommissionen på nogle områder skal have øget sine nuværende beføjelser, når sigtet er at skabe lige vilkår for kontrol, dog skal det fortsat være medlemsstaterne, som har det primære ansvar for kontrol med den fælles fiskeripolitik. Regionsudvalget er varsom med at bifalde de yderligere beføjelser for Kommissionen til at foretage autonome efterprøvninger (artikel 90) og revision af de nationale kontrolordninger (artikel 92). Derimod er der behov for en præcisering af rækkevidden af Kommissionens nye beføjelser til at udarbejde en specifik handlingsplan for medlemsstater med en mangelfuld kontrolordning for at forbedre gennemførelsen af den fælles fiskeripolitik (artikel 94, stk. 4);

42. opfordrer Kommissionen til at undgå enhver tendens til at træffe mikrobeslutninger. I den forbindelse kan der sættes spørgsmålstegn ved, om beføjelserne til at foretage realtidslukninger (artikel 45) skal overføres til Kommissionen, selv om det kunne være til fordel for arter, der har været udsat for overfiskning;

43. understreger, at tildelingen af yderligere beføjelser bør være baseret på et omdefineret samarbejde med såvel medlemsstaterne som internt i Kommissionen om kapacitetsopbygning i Generaldirektoratet for Maritime Anliggender og Fiskeri og EF-fiskerikontrolordningen, men også på større institutionel sammenhæng med Kommissionens Generaldirektorat for Miljø.

Foranstaltninger til at sikre medlemsstaternes overholdelse

Regionsudvalget

44. anerkender, at én medlemsstats ikke-korrekte gennemførelse kan være skadelig for den forsvarlige forvaltning af de fælles fiskeressourcer, særligt for vandrende fiskearter. Regionsudvalget bemærker, at den eneste fremgangsmåde, der i øjeblikket er til rådighed for Kommissionen til imødegåelse af en medlemsstats mangelfulde gennemførelse, er overtrædelsesproceduren, som er meget langtrukken og ikke indeholder nogen garanti for sanktioner;

45. bifalder derfor de nye foranstaltninger efter forordningen, hvorefter medlemsstaterne kan tvinges til at efterkomme målene i den fælles fiskeripolitik, herunder på Kommissionens initiativ lukke for det berørte fiskeri (artikel 96) og finansielle foranstaltninger over for medlemsstaterne som suspension og bortfald af finansiel støtte fra Fællesskabet (artikel 95). Regionsudvalget er imidlertid bekymret for, at en udvidelse af beføjelserne til at nedsætte kvoter (artikel 98) og afvise kvoteoverførsler (artikel 99) kan betyde, at Kommissionen ensidigt kan ændre på den relative stabilitet mellem medlemsstaterne, som TAC'erne og kvoterne sikrer;

46. mener, at det under alle omstændigheder må overvejes nøje, om sådanne foranstaltninger står i et rimeligt forhold til den mangelfulde gennemførelse. Regionsudvalget er bekymret for, at det vil være EU's kystregioner og fiskerierhvervet i disse regioner, der kommer til at bære omkostningerne, og ikke medlemsstaterne;

47. opfordrer Kommissionen til parallelt hermed at forfølge den mere samarbejdsorienterede strategi, der blev iværksat med den nye aftale, der er indgået med visse medlemsstater, som fastlægger klart definerede benchmarks for forbedringer af fiskerikontrolordningerne i de pågældende medlemsstater. De lokale og regionale kontrolmyndigheder bør tages med på råd om udformningen af disse aftaler.

II. FORSLAG TIL ÆNDRINGER

Ændringsforslag 1

Forslag til Rådets forordning, betragtning 29

Kommissionens forslag Regionsudvalgets ændringsforslag (29) Kommissionen bør have beføjelser til at lukke et fiskeri, når en medlemsstats kvote eller selve TAC'en er opbrugt. Kommissionen bør også have beføjelser til at nedsætte kvoter og afvise kvoteoverførsler eller kvoteudvekslinger for at sikre, at medlemsstaterne når målene for den fælles fiskeripolitik.. (29) Kommissionen bør have beføjelser til at lukke et fiskeri, når en medlemsstats kvote eller selve TAC'en er opbrugt. Kommissionen bør også have beføjelser til at nedsætte kvoter og afvise kvoteoverførsler eller kvoteudvekslinger for at sikre, at medlemsstaterne når målene for den fælles fiskeripolitik.

Begrundelse

Regionsudvalget accepterer, at en medlemsstat, der gentagne gange tillader en flåde at overskride sin kvote eller ikke iværksætter de foranstaltninger, der er nødvendige for at sikre overholdelse af den fælles fiskeripolitiks regler, bør straffes. Imidlertid bør dette ikke omfatte en nedsættelse af kvoter og afvisning af kvoteoverførsler eller kvoteudvekslinger, da dette ikke vil have virkning for medlemsstaten, som ikke overholder reglerne, men derimod for flåder, som måske overhovedet ikke har været indblandet i overtrædelserne, og når det gælder kvoteudvekslinger måske endda for andre medlemsstater, som ikke har noget at gøre med de pågældende overtrædelser. Desuden ville disse foranstaltninger betyde, at Kommissionen ensidigt ville kunne ændre på den relative stabilitet mellem medlemsstaterne.

Ændringsforslag 2

Forslag til Rådets forordning, artikel 4, nr. 21

Kommissionens forslag Regionsudvalgets ændringsforslag (21) »FOS-data« (FOS = fartøjsovervågningssystem): data om fiskerfartøjets identifikation og geografiske position samt dato, tidspunkt, kurs og fart, der overføres af satellitsporingsudstyr installeret om bord på fiskerfartøjer til fiskeriovervågningscentret i den pågældende flagstat (21) »FOS-data« (FOS = fartøjsovervågningssystem): data om fiskerfartøjets identifikation og geografiske position samt dato, tidspunkt, kurs og fart, der overføres af satellitsporingsudstyr eller lignende jordbaserede overvågningssystemer installeret om bord på fiskerfartøjer til fiskeriovervågningscentret i den pågældende flagstat

Begrundelse

Med den foreslåede definition udelukkes brugen — efter passende afprøvning — af billigere, men lige så effektive fartøjsovervågningssystemer, der kunne være mere velegnede for fiskerfartøjer med en længde overalt på mellem 10 og 15 meter, og som fisker i tilpas nærhed af landbaserede overvågningssystemer. Regionsudvalget ændrer denne definition og de relevante underpunkter i artikel 9 (se ændringsforslag 7).

Ændringsforslag 3

Forslag til Rådets forordning, artikel 4, nyt nummer efter nr. 24

Kommissionens forslag Regionsudvalgets ændringsforslag »Alvorlig overtrædelse« : adfærd, som anses for at være til særlig skade for den korrekte anvendelse af den fælles fiskeripolitiks regler, særlig med hensyn til bevarelse af fiskebestande, overvågning af fiskeriaktiviteter og afsætning af fiskevarer, navnlig de aktiviteter, der er opregnet i artikel 42, stk. 1 i Rådets forordning (EF) nr. 1005/2008

Begrundelse

Regionsudvalget søger at præcisere, hvilke overtrædelser der anses som »alvorlige«, så artikel 82 kan finde anvendelse. Man bør i højere grad være opmærksom på medlemsstaternes forskellige fortolkninger, og de relevante kriterier bør så vidt muligt afpasses.

Ændringsforslag 4

Forslag til Rådets forordning, artikel 4, nyt nummer efter nr. 24

Kommissionens forslag Regionsudvalgets ændringsforslag »Auktionscentre«: den fysiske eller juridiske person, der er registreret og godkendt som fiskeauktionscenter, hvor fisk sælges første gang via tilbudsgivning eller direkte til registrerede købere

Begrundelse

Regionsudvalget bemærker, at der ikke er foreslået en definition af »auktionscentre«, på trods af at det efter artikel 52 er et krav, at det første salg af visse arter finder sted i aktionscentre. »Auktion« bør i forordningen ikke kun forstås som »tilbudsgivning«.

Ændringsforslag 5

Forslag til Rådets forordning, artikel 4, nyt nummer efter nr. 24

Kommissionens forslag Regionsudvalgets ændringsforslag »Rekreativt fiskeri« : fiskeri, som ikke er kommercielt og godkendt fiskeri, der foregår fra et eller flere større fartøjer uden licens på åbent hav, og gør indhug i fiskebestande, der er underlagt flerårige planer

Begrundelse

Artikel 47 omtaler »rekreativt fiskeri«. Artikel 47 vil muligvis blive omformuleret af Kommissionen, men Regionsudvalget foreslår ovennævnte definition af »rekreativt fiskeri« for at præcisere, hvad der menes i den pågældende sammenhæng.

Imidlertid betyder ikke-kommercielt rekreativt fiskeri normalt enhver form for fiskeri i havområder, herunder sportsfiskeri, fritidsfiskeri og konkurrencer, fra fartøjer, hvortil der ikke kræves fiskerilicens i overensstemmelse med Kommissionens forordning (EF) nr. 1281/2005 af 3. august 2005.

Ændringsforslag 6

Forslag til Rådets forordning, artikel 5, stk. 6

Kommissionens forslag Regionsudvalgets ændringsforslag 6. Det er en forudsætning for at modtage bidrag fra Den Europæiske Fiskerifond, jf. Rådets forordning (EF) nr. 1198/2006, og EF-bidrag til foranstaltninger som omhandlet i artikel 8, litra a), i Rådets forordning (EF) nr. 861/2006, at medlemsstaterne overholder deres forpligtelse til at sikre, at de af den fælles fiskeripolitiks regler for bevarelse, kontrol, inspektion og håndhævelse, der vedrører eller har indvirkning på effektiviteten af de finansierede foranstaltninger, overholdes og håndhæves, og til i den forbindelse at anvende og opretholde en effektiv inspektions-, overvågnings- og håndhævelsesordning. 6. Det er en forudsætning for at modtage bidrag fra Den Europæiske Fiskerifond, jf. Rådets forordning (EF) nr. 1198/2006, og EF-bidrag til foranstaltninger som omhandlet i artikel 8, litra a), i Rådets forordning (EF) nr. 861/2006, at medlemsstaterne overholder deres forpligtelse til at sikre, at de af den fælles fiskeripolitiks regler for bevarelse, kontrol, inspektion og håndhævelse, der vedrører eller har indvirkning på effektiviteten af de finansierede foranstaltninger, overholdes og håndhæves, og til i den forbindelse at anvende og opretholde en effektiv inspektions-, overvågnings- og håndhævelsesordning.

Begrundelse

Regionsudvalget mener, at bedre lovgivning i lige så høj grad handler om incitamenter som om straf. Manglende sikring af den fulde overholdelse af den fælles fiskeripolitiks regler bør sanktioneres i forhold til graden af overtrædelse, og domstolene på relevant niveau bør kun behandle alvorlige overtrædelser. Det er ikke acceptabelt, at udbetalingen af midler fra den fælles fiskerifond kædes sammen med fuld overholdelse af alle kontrolforpligtelser. Denne bestemmelse skaber stor retsusikkerhed. (Se artikel 95)

Ændringsforslag 7

Forslag til Rådets forordning, artikel 9, stk. 1

Kommissionens forslag Regionsudvalgets ændringsforslag 1. Medlemsstaterne skal drive et satellitbaseret fartøjsovervågningssystem med henblik på effektiv overvågning af fiskeri, der udøves af fiskerfartøjer, som fører deres flag, uanset hvor de er, og af fiskeri i deres farvande. Medlemsstaterne sikrer regelmæssig overvågning af, at disse data er nøjagtige, og handler omgående, hvis det konstateres, at dataene er unøjagtige. 1. Medlemsstaterne skal drive et satellitbaseret fartøjsovervågningssystem og, hvor det er hensigtsmæssigt, et jordbaseret overvågningssystem med henblik på effektiv overvågning af fiskeri, der udøves af fiskerfartøjer, som fører deres flag, uanset hvor de er, og af fiskeri i deres farvande. Medlemsstaterne sikrer regelmæssig overvågning af, at disse data er nøjagtige, og handler omgående, hvis det konstateres, at dataene er unøjagtige.

Begrundelse

Se begrundelsen til ændringsforslag 2.

Ændringsforslag 8

Forslag til Rådets forordning, artikel 10

Kommissionens forslag Regionsudvalgets ændringsforslag Artikel 10 Automatisk identifikationssystem 1. Et fiskerfartøj med en længde overalt på over 15 meter skal have monteret et automatisk identifikationssystem, som til stadighed er i drift og overholder de af Den Internationale Søfartsorganisation fastsatte standarder, jf. kapitel V, regel 19, afsnit 2.4.5 i SOLAS-konventionen fra 1974 som ajourført. 2. Medlemsstaterne bruger data fra det automatiske identifikationssystem til at foretage krydskontroller med andre tilgængelige data i overensstemmelse med artikel 102 og 103. Til det formål sikrer medlemsstaterne, at data fra det automatiske identifikationssystem for fiskerfartøjer, der fører deres flag, er tilgængelige for deres nationale fiskerikontrolmyndigheder. Medlemsstaterne sikrer regelmæssig overvågning af, at disse data er nøjagtige, og handler omgående, hvis det konstateres, at dataene er unøjagtige. Artikel 10 Automatisk identifikationssystem 1. Et fiskerfartøj med en længde overalt på over 15 meter skal have monteret et automatisk identifikationssystem, som til stadighed er i drift og overholder de af Den Internationale Søfartsorganisation fastsatte standarder, jf. kapitel V, regel 19, afsnit 2.4.5 i SOLAS-konventionen fra 1974 som ajourført. 2. Medlemsstaterne bruger data fra det automatiske identifikationssystem til at foretage krydskontroller med andre tilgængelige data i overensstemmelse med artikel 102 og 103. Til det formål sikrer medlemsstaterne, at data fra det automatiske identifikationssystem for fiskerfartøjer, der fører deres flag, er tilgængelige for deres nationale fiskerikontrolmyndigheder. Medlemsstaterne sikrer regelmæssig overvågning af, at disse data er nøjagtige, og handler omgående, hvis det konstateres, at dataene er unøjagtige.

Begrundelse

Den Internationale Søfartsorganisations (IMO) internationale konvention om sikkerhed for menneskeliv på søen kræver, at der installeres automatiske identifikationssystemer ombord på skibe i international fart med en bruttotonnage på mindst 300 ton og på alle passagerskibe uanset størrelse.

På verdensplan er 40 000 skibe nu udstyret med AIS med det mål at øge navigationssikkerheden og sikkerheden i den internationale søtransportsektor. Installation af AIS i alle fiskerfartøjer med en længde overalt på over 15 meter ville uden tvivl overbelaste systemet og virke til skade for dets evne til at garantere sikkerheden til søs.

Ændringsforslag 9

Forslag til Rådets forordning, artikel 14, stk. 1

Kommissionens forslag Regionsudvalgets ændringsforslag 1. Førere af EF-fiskerfartøjer med en længde overalt på over 10 meter skal føre en logbog over deres aktiviteter med specifik angivelse af alle mængder på over 15 kg, udtrykt i levende vægt, af hver art, der fanges og opbevares om bord, samt dato, geografisk område med henvisning til underområde og afsnit eller underafsnit, eller, hvor det er relevant, det statistiske rektangel, hvor der gælder fangstbegrænsninger i henhold til EF-lovgivningen, for de pågældende fangster og den anvendte type redskaber, jf. dog eventuelle særlige regler. Det skal også anføres i logbogen, hvor store mængder udsmid af hver art, der har været. Fartøjsføreren er ansvarlig for, at de data, der indføres i logbogen, er nøjagtige. 1. Førere af EF-fiskerfartøjer med en længde overalt på over 10 meter skal føre en logbog i papirform over deres aktiviteter med specifik angivelse af alle mængder på over 15 50 kg, udtrykt i levende vægt, af hver art, der fanges og opbevares om bord, samt dato, geografisk område med henvisning til underområde og afsnit eller underafsnit, eller, hvor det er relevant, det statistiske rektangel, hvor der gælder fangstbegrænsninger i henhold til EF-lovgivningen, for de pågældende fangster og den anvendte type redskaber, jf. dog eventuelle særlige regler. Det skal også anføres i logbogen, hvor store mængder udsmid af hver art, der har været. De anslåede mængder af udsmid af hver art kan indføres i logbogen med henblik på evaluering. Fartøjsføreren er ansvarlig for, at de data, der indføres i logbogen, er nøjagtige.

Begrundelse

Regionsudvalget mener, at det for at skabe juridisk klarhed, og under hensyntagen til at artikel 15 er ændret, er nødvendigt at tilføje ordene »i papirform«.

Regionsudvalget mener, at førere af fiskerfartøjer med de kvantitative begrænsninger i artiklen får pålagt en ny og ekstraordinær byrde vedrørende registrering af udsmid, som intet har at gøre med udnyttelsen af fiskerimuligheder. I Rådets forordning (EØF) nr. 2847/93 hedder det: »De mængder, der genudsættes, kan registreres med henblik på evaluering«. Regionsudvalget foreslår, at denne ordlyd anvendes.

Ændringsforslag 10

Forslag til Rådets forordning, artikel 14, stk. 3

Kommissionens forslag Regionsudvalgets ændringsforslag 3. Den tilladte tolerance for de i logbogen registrerede skøn over, hvor store mængder fisk i kg der er om bord, er 5 %. 3. Den tilladte tolerance for de i logbogen registrerede skøn over, hvor store mængder fisk i kg af de arter, der er underlagt TAC'er og kvoter, der er om bord, er 5 12 %.

Begrundelse

Regionsudvalget bemærker, at tolerancemargenen er et vilkårligt tal, som ikke er videnskabeligt begrundet. Ved afprøvning i praksis foretaget af MRAG ombord på fiskerfartøjer har resultatet været vidt forskellige margener med få korrelationsfaktorer. Hvis der skal vedtages et enkelt tal, skal det være effektivt og stå i et rimeligt forhold til overvågningskravene. Regionsudvalget mener ikke, at den foreslåede margen er hensigtsmæssig. Der bør i stedet vedtages et kompromis mellem den eksisterende ordning og margenen for genopretning af bestandene. Forordningen bør kun gælde for arter omfattet af TAC'er.

Ændringsforslag 11

Forslag til Rådets forordning, artikel 15, stk. 1 og 2

Kommissionens forslag Regionsudvalgets ændringsforslag Artikel 15 Elektronisk registrering og indsendelse af logbogsdata 1. Føreren af et EF-fiskerfartøj med en længde overalt på over 10 meter registrerer oplysningerne i fiskerilogbogen elektronisk og sender dem elektronisk til flagstatens kompetente myndighed mindst én gang dagligt. 2. Stk. 1 gælder for EF-fiskerfartøjer med en længde overalt på over 15 meter, men højst 24 meter fra den 1. juli 2011 og for EF-fiskerfartøjer med en længde overalt på over 10 meter, men højst 15 meter fra den 1. januar 2012. EF-fartøjer med en længde overalt på højst 15 meter kan fritages fra stk. 1, hvis de a) udelukkende fisker inden for flagmedlemsstatens territorialfarvande eller b) aldrig opholder sig mere end 24 timer på havet regnet fra afsejlingen til hjemkomsten i havn. Artikel 15 Elektronisk registrering og indsendelse af logbogsdata 1. Føreren af et EF-fiskerfartøj med en længde overalt på over 10 15 meter registrerer oplysningerne i fiskerilogbogen elektronisk og sender dem elektronisk til flagstatens kompetente myndighed mindst én gang dagligt. 2. Stk. 1 gælder for EF-fiskerfartøjer med en længde overalt på over 15 meter, men højst 24 meter fra den 1. juli 2011 og for EF-fiskerfartøjer med en længde overalt på over 10 meter, men højst 15 meter fra den 1. januar 2012. EF-fartøjer med en længde overalt på højst 15 meter kan fritages fra stk. 1, hvis de a) udelukkende fisker inden for flagmedlemsstatens territorialfarvande eller b) aldrig opholder sig mere end 24 timer på havet regnet fra afsejlingen til hjemkomsten i havn.

Begrundelse

Regionsudvalget mener, at fiskerfartøjer med en længde overalt på over 10 meter, men højst 15 meter er for små til sikker og omkostningseffektiv brug af elektroniske fiskerilogbøger.

Ændringsforslag 12

Forslag til Rådets forordning, artikel 17, stk. 1

Kommissionens forslag Regionsudvalgets ændringsforslag 1. Uden at det berører specifikke bestemmelser i de flerårige planer, og medmindre de kompetente myndigheder har givet tilladelse til tidligere indsejling, meddeler førerne af EF-fiskerfartøjer eller deres repræsentanter, mindst fire timer før det forventede ankomsttidspunkt i havn, de kompetente myndigheder i den medlemsstat, hvis havn eller landingsfaciliteter de ønsker at anvende, følgende oplysninger: a) fartøjets identifikation b) navnet på den udpegede bestemmelseshavn og anløbsformålet, f.eks. landing, omladning eller adgang til tjenester c) fiskeritilladelse, eller hvor det er relevant, tilladelse til at støtte fiskeriaktiviteter eller omlade fiskevarer d) datoer for fangstrejsen og de områder, hvor fangsterne blev taget e) forventet dato og klokkeslæt for ankomst i havn f) mængden af hver art om bord, herunder nulfangster g) mængden af hver art, der skal landes eller omlades. Uden at det berører specifikke bestemmelser i de flerårige planer, og medmindre de kompetente myndigheder har givet tilladelse til tidligere indsejling, meddeler førerne af EF-fiskerfartøjer med en længde overalt på over 15 meter eller deres repræsentanter, mindst fire timer før det forventede ankomsttidspunkt i havn, de kompetente myndigheder i den medlemsstat, hvis havn eller landingsfaciliteter de ønsker at anvende, følgende oplysninger: a) fartøjets identifikation b) navnet på den udpegede bestemmelseshavn og anløbsformålet, f.eks. landing, omladning eller adgang til tjenester c) fiskeritilladelse, eller hvor det er relevant, tilladelse til at støtte fiskeriaktiviteter eller omlade fiskevarer d) datoer for fangstrejsen og de områder, hvor fangsterne blev taget e) forventet dato og klokkeslæt for ankomst i havn f) mængden af hver art om bord, herunder nulfangster g) mængden af hver art, der skal landes eller omlades.

Begrundelse

Regionsudvalget mener, at mindre fiskerfartøjer med en længde overalt på under 15 meter er for små til, at det bør kræves, at førerne af sikkerhedsmæssige grunde giver forhåndsmeddelelse fire timer inden det forventede ankomsttidspunkt i havn. Kravet om registrering af det, der ikke er fanget, er uforståeligt.

Ændringsforslag 13

Forslag til Rådets forordning, artikel 21, stk. 2

Kommissionens forslag Regionsudvalgets ændringsforslag 2. Uden at det berører specifikke bestemmelser i de flerårige planer, skal føreren af et EF-fiskerfartøj med en længde overalt på over 10 meter eller dennes repræsentant indsende oplysningerne i landingsopgørelsen elektronisk til de kompetente myndigheder i flagstaten senest to timer efter landingens afslutning. 2. Uden at det berører specifikke bestemmelser i de flerårige planer, skal føreren af et EF-fiskerfartøj med en længde overalt på over 10 meter eller dennes repræsentant indsende oplysningerne i landingsopgørelsen elektronisk, når fartøjets længde overalt er på over 15 meter, og ellers i papirform til de kompetente myndigheder i flagstaten senest to 48 timer efter landingens afslutning.

Begrundelse

Regionsudvalget bemærker, at føreren skal bekræfte, at oplysningerne i en landingsopgørelse er korrekte, hvilket stiller krav om, at fangsten sorteres og vejes. Dette tyngende krav kan være forbundet med betydelige omkostninger i landingshavne uden auktionsfaciliteter og navnlig for små fartøjer, der anløber havne i perifere kystregioner. I artikel 8 i Rådets forordning (EØF) nr. 2847/93 er fristen 48 timer. Regionsudvalget foreslår, at denne ordlyd anvendes.

Ændringsforslag 14

Forslag til Rådets forordning, artikel 23, stk. 3

Kommissionens forslag Regionsudvalgets ændringsforslag 3. Alle fangster af en kvoteret bestand eller gruppe af bestande, som tages af EF-fiskerfartøjer, afskrives på den kvote, der for den pågældende bestand eller gruppe af bestande er tildelt flagmedlemsstaten, uanset landingsstedet. 3. Alle fangster landinger af en kvoteret bestand eller gruppe af bestande, som tages af EF-fiskerfartøjer, afskrives på den kvote, der for den pågældende bestand eller gruppe af bestande er tildelt flagmedlemsstaten, uanset landingsstedet.

Begrundelse

Regionsudvalget bemærker, at selv om de nationale kvoter er fastsat på grundlag af den mængde, der er benævnt som samlet tilladt fangstmængde (TAC), beregnes mængden på landingsstedet og ved første salg, og det bør forblive sådan. Udsmid bør ikke fratrækkes den nationale kvote.

Ændringsforslag 15

Forslag til Rådets forordning, artikel 31, stk. 1

Kommissionens forslag Regionsudvalgets ændringsforslag 1. Medlemsstaternes myndigheder skal officielt godkende nye maskiner, ombytningsmaskiner og maskiner, der er blevet teknisk modificeret, og bekræfte, at de ikke kan levere mere effekt end anført i maskincertifikatet. Disse godkendelser udstedes kun, hvis maskinen ikke kan levere mere end den anførte kraft. 1. Med undtagelse af både med en længde på under 10 meter, som udelukkende anvender faststående redskaber, skal M medlemsstaternes myndigheder skal officielt godkende nye maskiner, ombytningsmaskiner og maskiner, der er blevet teknisk modificeret, og bekræfte, at de ikke kan levere mere effekt end anført i maskincertifikatet. Disse godkendelser udstedes kun, hvis maskinen ikke kan levere mere end den anførte kraft.

Begrundelse

Det er ikke hensigtsmæssigt at certificere maskineffekt i fiskerfartøjer, som for størstedelens vedkommende anvendes til kystfiskeri af mindre omfang. Derfor bør fartøjer af en længde på mindre end 10 meter, som udelukkende anvender faststående redskaber, undtages fra dette krav. De af motorfabrikanten angivne oplysninger bør betragtes som tilstrækkelige. Kun i tilfælde af trawlfiskeri er maskineffekt af afgørende betydning for fiskeriets effektivitet.

Ændringsforslag 16

Forslag til Rådets forordning, artikel 37, stk. 2, indledende afsnit

Kommissionens forslag Regionsudvalgets ændringsforslag 2. I fiskerier, hvor det er tilladt at have mere end to typer redskaber om bord, skal det redskab, der ikke bruges, stuves, så det ikke umiddelbart kan bruges, i overensstemmelse med følgende betingelser: 2. I fiskerier, hvor det er tilladt at have mere end to eller flere typer redskaber om bord, skal det redskab, der ikke bruges, stuves, så det ikke umiddelbart kan bruges, i overensstemmelse med følgende betingelser:

Begrundelse

Regionsudvalget tror, at der er tale om en fejl i forslaget. Det andet og øvrige sæt af redskaber, som ikke er i anvendelse, skal stuves.

Ændringsforslag 17

Forslag til Rådets forordning, artikel 40, stk. 1 og 2

Kommissionens forslag Regionsudvalgets ændringsforslag Artikel 40 Gennemsejling af et beskyttet havområde 1. Gennemsejling af et beskyttet havområde er tilladt for alle fiskerfartøjer på følgende betingelser: a) alle fiskeredskaber om bord skal være fastsurret og bortstuvet under gennemsejling b) hastigheden under gennemsejling skal være mindst 6 knob. 2. Førere af EF-fiskerfartøjer, der ønsker at sejle igennem et beskyttet havområde, skal meddele følgende oplysninger i en gennemsejlingsrapport til flagmedlemsstatens myndigheder og til kystmedlemsstaten: a) fartøjets navn, havnekendingsnummer, radiokaldesignal og navnet på føreren af fartøjet b) koordinaterne for den geografiske position for det fartøj, rapporten angår c) dato og klokkeslæt for hver indsejling i det beskyttede havområde d) dato og klokkeslæt for hver udsejling af det beskyttede havområde. Artikel 40 Gennemsejling af et beskyttet havområde 1. Gennemsejling af et beskyttet havområde er tilladt for alle fiskerfartøjer, herunder fiskerfartøjer, som ikke ellers har ret til at fiske inden for området på følgende betingelser: a) alle fiskeredskaber om bord skal være fastsurret og bortstuvet under gennemsejling b) hastigheden under gennemsejling skal være mindst 6 knob. 2. Førere af EF-fiskerfartøjer, der ønsker at sejle igennem eller, hvis de har tilladelse dertil, at fiske i et beskyttet havområde, skal meddele følgende oplysninger i en gennemsejlingsrapport til flagmedlemsstatens myndigheder og til kystmedlemsstaten: a) fartøjets navn, havnekendingsnummer, radiokaldesignal og navnet på føreren af fartøjet b) koordinaterne for den geografiske position for det fartøj, rapporten angår c) dato og klokkeslæt for hver indsejling i det beskyttede havområde d) dato og klokkeslæt for hver udsejling af det beskyttede havområde.

Begrundelse

Regionsudvalget er stærkt betænkelig ved den juridiske status for beskyttede havområder som defineret i artikel 4 og foreslået i artikel 39 og 40. Beskyttede havområder vil efter forslaget få samme status som lukkede fiskeområder. En regel om gennemsejling bør kun gælde for de fartøjer, som ikke i øvrigt har opnået tilladelse efter artikel 7 c). Regionsudvalget stiller sig tvivlende over for overvågningskravene i artikel 39 og bestemmelserne i artikel 4 og 40 og stiller det ovenstående ændringsforslag.

Ændringsforslag 18

Forslag til Rådets forordning, artikel 41, stk. 1

Kommissionens forslag Regionsudvalgets ændringsforslag 1. Føreren af et EF-fiskerfartøj registrerer alt udsmid på over 15 kg udtrykt i levende vægt og meddeler, om muligt elektronisk, straks disse oplysninger til sine kompetente myndigheder. 1. Føreren af et EF-fiskerfartøj kan registrerer alt udsmid på over 15 kg udtrykt i levende vægt og meddeler, om muligt elektronisk, straks disse oplysninger til sine kompetente myndigheder anslåede mængder af udsmid af hver art i logbogen med henblik på evaluering.

Begrundelse

I Rådets forordning (EØF) nr. 2847/93 hedder det: »De mængder, der genudsættes, kan registreres med henblik på evaluering«. Regionsudvalget foreslår, at den ændrede ordlyd anvendes. Det ville være urimeligt at stille krav om registrering af alt udsmid på over 15 kg og indberetning herom til de kompetente myndigheder. Regionsudvalget mener, at den fangst, der er nødvendig at genudsætte, skal smides i havet straks, således at så mange fisk som mulig kan overleve.

Ændringsforslag 19

Forslag til Rådets forordning, artikel 47, stk. 1

Kommissionens forslag Regionsudvalgets ændringsforslag Artikel 47 Rekreativt fiskeri 1. Rekreativt fiskeri fra et fartøj i EF-farvande efter bestande, som er omfattet af en flerårig plan, er betinget af, at det pågældende fartøj har en tilladelse udstedt af flagmedlemsstaten. 2. Fangster fra rekreativt fiskeri efter bestande, der er omfattet af en flerårig plan, registreres af flagmedlemsstaten. 3. Fangster fra rekreativt fiskeri efter arter, der er omfattet af en flerårig plan, afskrives på flagmedlemsstatens relevante kvoter. De berørte medlemsstater fastsætter en del af sådanne kvoter, der skal anvendes udelukkende til rekreativt fiskeri. 4. Det er forbudt at afsætte fangster fra rekreativt fiskeri, undtagen til velgørende formål. Artikel 47 Rekreativt fiskeri 1. Rekreativt fiskeri fra et fartøj uden licens i EF-farvande efter bestande, som er omfattet af en flerårig plan, er betinget af, at det pågældende fartøj har en tilladelse udstedt af flagmedlemsstaten. 2. Fangster fra rekreativt fiskeri efter bestande, der er omfattet af en flerårig plan, registreres af flagmedlemsstaten. 3. Fangster fra rekreativt fiskeri efter arter, der er omfattet af en flerårig plan, afskrives på flagmedlemsstatens relevante kvoter. De berørte medlemsstater fastsætter en del af sådanne kvoter, der skal anvendes udelukkende til rekreativt fiskeri. 4. Det er forbudt at afsætte fangster fra rekreativt fiskeri, undtagen til velgørende formål.

Begrundelse

Regionsudvalget stiller forslag om en definition af rekreativt fiskeri i artikel 4, nr. 27. Den ordlyd, der foreslås her, tydeliggør situationen med hensyn til licenser og tilladelser.

Som fremhævet i punkt 26 under de politiske anbefalinger kan denne form for fiskeri, hvis den ikke reguleres, være en trussel mod fiskebestande, der er omfattet af genopretningsplaner, som følge af f.eks. professionel fisketurisme, eller i perioder, hvor der er lukket for kommercielt fiskeri. Men hvis stk. 3 og 4 udgår, sikres det, at forordningen er forholdsmæssig og ikke for vidtgående.

Ændringsforslag 20

Forslag til Rådets forordning, artikel 52, stk. 2 og 3

Kommissionens forslag Regionsudvalgets ændringsforslag 2. Andre fiskevarer sælges kun på et auktionscenter eller til organer eller personer med tilladelse hertil fra medlemsstaterne. 3. Købere af fiskevarer fra et fiskerfartøj ved første salg skal være registreret hos myndighederne i den medlemsstat, hvor det første salg finder sted. Af hensyn til registreringen skal hver køber være identificeret med sit momsnummer i de nationale databaser. 2 Andre fiskevarer sælges kun på et auktionscenter eller til organer eller personer med tilladelse hertil fra medlemsstaterne. 2. Købere af fiskevarer fra et fiskerfartøj ved første salg skal være registreret hos myndighederne i den medlemsstat, hvor det første salg finder sted. Af hensyn til registreringen skal hver køber være identificeret med sit registreringsnummer eller momsnummer i de nationale databaser.

Begrundelse

Det er Regionsudvalgets opfattelse, at et momsnummer ikke altid er relevant, men et registreringsnummer tildeles af medlemsstaten.

Ændringsforslag 21

Forslag til Rådets forordning, artikel 53, stk. 1

Kommissionens forslag Regionsudvalgets ændringsforslag 1. Alle registrerede købere, der køber fiskevarer og akvakulturprodukter, skal sørge for, at alle modtagne partier vejes på vægte, der er godkendt af de ansvarlige myndigheder. Fisken skal vejes, inden den sorteres, forarbejdes, oplagres og transporteres fra landingshavnen eller sælges videre. 1. Alle registrerede købere, der køber fiskevarer og akvakulturprodukter, skal sørge for, at repræsentative prøver af alle modtagne partier vejes på vægte, der er godkendt af de ansvarlige myndigheder. Fisken skal vejes i forbindelse med sorteringen, men inden den sorteres, forarbejdes, oplagres og transporteres fra landingshavnen eller sælges videre.

Begrundelse

Regionsudvalget er bekymret for, at fiskekvaliteten kan blive forringet på grund af unødvendige procedurer og forsinkelser, som følge af at hver eneste kasse med fisk skal vejes.

Ændringsforslag 22

Forslag til Rådets forordning, artikel 53, stk. 3

Kommissionens forslag Regionsudvalgets ændringsforslag 3. Uanset stk. 1, kan medlemsstaterne give tilladelse til, at fersk fisk først vejes efter transporten fra landingshavnen, hvis fisken ikke kunne vejes ved landing, og forudsat at den transporteres til et bestemmelsessted på medlemsstatens område, der højst ligger 20 km fra landingshavnen. 3. Uanset stk. 1, kan medlemsstaterne give tilladelse til, at fersk fisk først vejes efter transporten fra landingshavnen, hvis fisken ikke kunne vejes ved landing, og forudsat at den transporteres til et bestemmelsessted på medlemsstatens område, der højst ligger 20 100 km fra landingshavnen.

Begrundelse

Regionsudvalget er bekymret for, at Kommissionen foreslår at pålægge erhvervet unødigt belastende krav, der kan virke mod fremme af en overholdelseskultur.

Ændringsforslag 23

Forslag til Rådets forordning, artikel 54, stk. 1

Kommissionens forslag Regionsudvalgets ændringsforslag 1. Registrerede købere, registrerede auktioner eller andre organer eller personer, der er ansvarlige for den første afsætning af fiskevarer, som landes i en medlemsstat, indsender elektronisk, senest to timer efter første salg, en salgsnota til de ansvarlige myndigheder i den medlemsstat, på hvis område første salg finder sted. Hvis denne medlemsstat ikke er flagmedlemsstaten for det fartøj, der landede fisken, skal den sikre, at der ved modtagelsen af de relevante oplysninger fremsendes en kopi af salgsnotaen til de ansvarlige myndigheder i flagmedlemsstaten. Disse købere, auktioner, organer eller personer er ansvarlige for, at salgsnotaen er korrekt. 1. Registrerede købere, registrerede auktioner eller andre organer eller personer, der er ansvarlige for den første afsætning af fiskevarer, som landes i en medlemsstat, indsender elektronisk, senest to 48 timer efter første salg, en salgsnota til de ansvarlige myndigheder i den medlemsstat, på hvis område første salg finder sted. Hvis denne medlemsstat ikke er flagmedlemsstaten for det fartøj, der landede fisken, skal den sikre, at der ved modtagelsen af de relevante oplysninger fremsendes en kopi af salgsnotaen til de ansvarlige myndigheder i flagmedlemsstaten. Disse købere, auktioner, organer eller personer er ansvarlige for, at salgsnotaen er korrekt.

Begrundelse

Afsætning af fisk kræver, at kvaliteten er i orden, og leveringstiderne til kunderne bør minimeres. Regionsudvalget mener ikke, at en nedbringelse af den periode, der må forløbe fra det første salg til indsendelse af oplysningerne til myndighederne, fra 48 timer til 2 timer vil fungere i praksis.

Ændringsforslag 24

Forslag til Rådets forordning, artikel 82, stk. 2 og 3

Kommissionens forslag Regionsudvalgets ændringsforslag 2. For alle alvorlige overtrædelser, hvis niveau ikke kan knyttes til værdien af de fiskevarer, der er opnået ved at begå den alvorlige overtrædelse, sikrer medlemsstaterne endvidere, at fysiske personer, der har begået en alvorlig overtrædelse, eller juridiske personer, der kan holdes ansvarlige for en alvorlig overtrædelse, straffes med en administrativ bøde på som minimum mindst 5 000 EUR og som maksimum mindst 300 000 EUR for hver alvorlig overtrædelse. Flagmedlemsstaten underrettes omgående om den idømte sanktion. 3. I tilfælde af gentagen alvorlig overtrædelse inden for en femårig periode pålægger en medlemsstat en administrativ bøde på som minimum mindst 10 000 EUR og som maksimum mindst 600 000 EUR. 2. For alle alvorlige overtrædelser, hvis niveau ikke kan knyttes til værdien af de fiskevarer, der er opnået ved at begå den alvorlige overtrædelse, sikrer medlemsstaterne endvidere, at fysiske personer, der har begået en alvorlig overtrædelse, eller juridiske personer, der kan holdes ansvarlige for en alvorlig overtrædelse, straffes med en administrativ bøde på som minimum mindst 5 000 EUR og som maksimum mindst300 000 EUR for hver alvorlig overtrædelse. Flagmedlemsstaten underrettes omgående om den idømte sanktion. 3. I tilfælde af gentagen alvorlig overtrædelse inden for en femetårig periode pålægger en medlemsstat en administrativ bøde på som minimum mindst 10 000 EUR og som maksimum mindst600 000 EUR.

Begrundelse

Regionsudvalget mener, at hver enkelt medlemsstat bør fastlægge et maksimalt bødebeløb. Ordet »mindst« er overflødig i sammenhæng med ordet »maksimum«. Af konsekvensmæssige hensyn bemærker Regionsudvalget, at artikel 76 kun omtaler »ét år«.

Ændringsforslag 25

Forslag til Rådets forordning, artikel 99

Kommissionens forslag Regionsudvalgets ændringsforslag Artikel 99 Afvisning af kvoteoverførsler Kommissionen kan nægte at overføre en medlemsstats kvoter for bestande til det følgende år i overensstemmelse med artikel 3 i Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år, hvis: a) den pågældende medlemsstat har overskredet den kvote, der skal overføres, i et af de umiddelbart foregående to år, eller b) kvoten vedrører en bestand, der er omfattet af en flerårig plan, eller fanges sammen med fisk fra en bestand under en flerårig plan, og den pågældende medlemsstats flåde har overskredet den kvote eller de kvoter for bestande under en flerårig plan, som fisk fra den pågældende bestand fanges sammen med, i et af de umiddelbart foregående fem år, eller c) den berørte medlemsstat ikke træffer passende foranstaltninger til at sikre en korrekt forvaltning af fiskerimulighederne for de berørte bestande, især ved ikke at bruge et elektronisk valideringssystem, jf. artikel 102, eller i utilstrækkelig grad at bruge de systemer, der leverer data til dette valideringssystem. Artikel 99 Afvisning af kvoteoverførsler Kommissionen kan nægte at overføre en medlemsstats kvoter for bestande til det følgende år i overensstemmelse med artikel 3 i Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år, hvis: a) den pågældende medlemsstat har overskredet den kvote, der skal overføres, i et af de umiddelbart foregående to år, eller b) kvoten vedrører en bestand, der er omfattet af en flerårig plan, eller fanges sammen med fisk fra en bestand under en flerårig plan, og den pågældende medlemsstats flåde har overskredet den kvote eller de kvoter for bestande under en flerårig plan, som fisk fra den pågældende bestand fanges sammen med, i et af de umiddelbart foregående fem år, eller c) den berørte medlemsstat ikke træffer passende foranstaltninger til at sikre en korrekt forvaltning af fiskerimulighederne for de berørte bestande, især ved ikke at bruge et elektronisk valideringssystem, jf. artikel 102, eller i utilstrækkelig grad at bruge de systemer, der leverer data til dette valideringssystem.

Begrundelse

Regionsudvalget er stærkt betænkelig ved, at afvisning af kvoteoverførsel foreslås som en straf. Der er risiko for, at Kommissionen ensidigt vil ændre på den relative stabilitet mellem medlemsstaterne, der sikres af TAC'erne og kvoterne.

Ændringsforslag 26

Forslag til Rådets forordning, artikel 100

Kommissionens forslag Regionsudvalgets ændringsforslag Artikel 100 Afvisning af kvoteudvekslinger Kommissionen kan fjerne muligheden for at udveksle kvoter i overensstemmelse med artikel 20, stk. 5, i forordning (EF) nr. 2371/2002: a) for kvoter, der er overskredet med mere end 10 % af de kvoter, en af de berørte medlemsstater havde til rådighed, i et af de umiddelbart foregående to år eller b) hvis den berørte medlemsstat ikke træffer passende foranstaltninger til at sikre en korrekt forvaltning af fiskerimulighederne for de berørte bestande, især ved ikke at bruge et elektronisk valideringssystem, jf. artikel 102, eller i kun utilstrækkelig grad at bruge de systemer, der leverer data til dette valideringssystem. Artikel 100 Afvisning af kvoteudvekslinger Kommissionen kan fjerne muligheden for at udveksle kvoter i overensstemmelse med artikel 20, stk. 5, i forordning (EF) nr. 2371/2002: a) for kvoter, der er overskredet med mere end 10 % af de kvoter, en af de berørte medlemsstater havde til rådighed, i et af de umiddelbart foregående to år eller b) hvis den berørte medlemsstat ikke træffer passende foranstaltninger til at sikre en korrekt forvaltning af fiskerimulighederne for de berørte bestande, især ved ikke at bruge et elektronisk valideringssystem, jf. artikel 102, eller i kun utilstrækkelig grad at bruge de systemer, der leverer data til dette valideringssystem.

Begrundelse

Regionsudvalget er stærkt betænkelig ved, at afvisning af kvoteoverførsel foreslås som en straf. Der er risiko for, at Kommissionen ensidigt vil ændre på den relative stabilitet mellem medlemsstaterne, der sikres af TAC'erne og kvoterne.

Bruxelles, den 18. juni 2009 Luc VAN DEN BRANDE Formand for Regionsudvalget

(1) CdR 22/2008 fin, CdR 258/2006 fin, CdR 153/2001 fin.

(2) CdR 22/2008 fin, CdR 258/2006 fin.

(3) CdR 258/2006 fin.

(4) CdR 22/2008 fin, CdR 252/2004 fin, CdR 189/2002 fin, CdR 153/2001 fin.

(5) CdR 189/2002 fin.

(6) CdR 153/2001 fin.

(7) CdR 258/2006 fin, CdR 189/2002 fin, CdR 153/2001 fin.

(8) CdR 153/2001 fin.